stanford-oval/wikipedia huggingface dataset:
Luettelo televisiosarjan Salatut elämät henkilöistä
Kajanderit, Axelssonit > Daniela Axelsson

Daniela Axelsson (o.s. Honkanen, es. Lenita Susi, 2021–) on Susu Honkasen siskon, Marika Honkasen tytär. Susu otti Danielan ja Marikan luokseen asumaan Pihlajakadulle, kun he muuttivat Kouvolasta päästäkseen kauas Marikan väkivaltaisesta ex-miesystävästä. Daniela paljasti vahingossa Ainon ja Tomin salasuhteen, josta Aino kantaa kaunaa. Aino tönäisi Danielaa portaissa, mutta Henrik ehti ottaa tämän kiinni. Daniela ihastui Henrikiin ja myöhemmin he alkoivat seurustella. Marika joutui kuitenkin entisen miesystävänsä pahoinpitelemäksi ja päätti lähteä tätä pakoon, jättäen Danielan ja Susun tämän miesystävän Noel Axelssonin luo asumaan. Myöhemmin Susu kuitenkin katosi ja Daniela jäi asumaan Noelin ja tämän pojan kanssa. Noel ihastui Danielaan ja sai Henrikin ja Danielan eroamaan. Pian Daniela ja Noel alkoivatkin seurustella. Suhde on ollut myrskyisä ja kumpikin on pettänyt toisiaan, Noel ex-vaimonsa Elinan ja Daniela Henrikin kanssa. Daniela ei tiedä Noelin huumaavan tätä, koska Noel halusi Danielan poistavan kierukan.
Danielasta huolissaan oleva Susu yritti auttaa Danielaa, mutta hän kuitenkin uskoi Noelin valheita Sususta, ja kävi tämän kimppuun. Susu ja Daniela saivat sovittua myöhemmin riitansa ja olivat taas läheisissä väleissä. Noel, joka halusi lapsen Danielan kanssa, yritti juonitella tämän raskaaksi puhkomalla kondomeja. Noel vaati Danielaa valitsemaan vauvan tai eron. Noelin epäonneksi Daniela päätti muuttaa majatalo Amandaan. Danielan pahoinvoinnin takia hän teki raskaustestin, joka osoitti että Daniela on raskaana.
Daniela päätti kertoa asiasta Susulle joka toivoi että Daniela tekisi abortin. Susu ja Daniela eivät huomanneet Noelia joka salakuunteli heitä.Myöhemmin Danielan kävellessä kadulla hän törmää Noeliin ja he päättävät selvittää välinsä. Susu yritti epätoivoisena saada heidät eroamaan taas lopulta Daniela katkaisi välinsä lopullisesti tätiinsä.
Eipä aikaakaan tästä, kun Susu muutti Keravalle.
Noelin ja Danielan palatessa yhteen, Daniela kertoo hänelle olevansa raskaana. Noel on varma, että Daniela tekee abortin, mutta yllättyy koska Daniela päättääkin pitää lapsen. Noel ja Daniela kuulivat Anniinan vastaanotolta, että saavat poikavauvan. He päättävät että pojan nimeksi tulisi Daniel Pauli Axelsson.
Daniela ja Noel alkoivat suunnitella häitään vasta eronneen Kallen hääsuunnitelmalla jolta Noel on sen kiristänyt. Toisaalla Salla kertoo Danielalle kauhutarinoita Pihlajakadun asukkaiden häistä, joka saa Danielan stressaamaan häitä. Jiri oli Noelin bestman ja Danielan kaaso oli tämän serkku Laila. Häät sujui täydellisesti ja Daniela muutti nimensä Daniela Axelssoniksi.
Nikkinen, Ekholmit > Erika Ekholm

Erika Ekholm (es. Aida Fanfani, 2023–) on Henrik Ekholmin pikkusisko, joka saapui Pihlajakadulle tapaamaan veljeään. Pian hän jäi asumaan Henrikin ja Akin luokse. Hän tutustui naapureihinsa Lailaan ja Matiakseen sekä Olliin. Nopeasti selvisi Erikan olevan raskaana. Hän varasi ajan raskaudenkeskeytykseen uuden ystävänsä Lailan kanssa. Samalla tietokoneella oli myös Matias, joka luuli että aika on Lailalle. Matias soitti sisarusten isälle Mikille, ja samaan aikaan Erika ja Laila ovat sairaalassa tekemässä aborttia.
Pian Erika ja muut nuoret tutustuivat Verttiin, joka on heidän koulukaverinsa. Erika ei aluksi pitänyt Vertistä muuten kuin kaverina, mutta tämän ostettua hänelle kalliit kengät, hän päätyi suutelemaan tätä ja he alkoivat seurustella.
Akin möhlätessä bisneksensä heillä oli tosi vähän rahaa. Vähävaraisena Erika ryösti rahat Aaron valinnasta samana päivänä kun Eva Tamminen kolkattiin. Myöhemmin hän kuitenkin tuli katuneeksi ja palautti rahat kirjekuoressa.
Mustavaarat > Magnus Mustavaara

Magnus Mustavaara (es. Ukko Sirén, 2017–2018, 2019, 2020, Leevi Rapeli, 2024–) on Monica Mustavaaran ja Jiri Viitamäen vuonna 2017 syntynyt poika. Magnus syntyi Pihlajakadun saunaan, josta Eva Tamminen löysi hänet ja Monican joka oli veren tahrima ja menettänyt tajuntansa synnyttäessään. Monica ja Magnus molemmat silti selviytyivät synnytyksestä. Monicalla ja Jirillä oli kitkaa, koska Magnus putosi lattialle ollessaan Jirin luona hoidossa eikä Monica siksi luottanut Jiriin. Vähitellen Monica rakensi uuden luottamuksen hänen ja Jirin välille, minkä seurauksena Magnus on päässyt jälleen Jirin luo jopa yöksi. Monica oli yhdessä vaiheessa sitä mieltä, ettei aio todistaa Jirin isyyttä, mutta tuli loppuvuodesta 2017 siihen päätökseen, että Jiristä tulee virallisesti Magnuksen isä.
Keväällä 2018 Magnus sairastui tuhkarokkoon sen seurauksena, että Monica ei ollut rokottanut Magnusta. Magnukselle tuli tuhkarokon jälkeen aivokuume, joka oli viedä hänen henkensä, mutta Magnus kuitenkin selvisi aivokuumeesta. Tämän jälkeen Monica ja Jiri päättivät perustaa perheen ja mennä naimisiin, mutta liitto päättyi vain muutaman kuukauden kuluttua avioeroon.
Kun Magnus palasi sarjaan vuonna 2024 hän ei suostunut olemaan ollenkaan tekemisissä Jirin perheen kanssa, koska tämä ei antanut hänelle ollenkaan huomiota.
Myös Jiri palasi sarjaan vuoden 2024 päätösjaksossa. Magnus ei aluksi halunnut asua Jirin ja Anniinan kanssa Pihlajakadulla, mutta muutti mielensä hyvin pian.
Taalasmaat > Tukku Taalasmaa

Tukku Taalasmaa (es. Roope Malkki, 2023–) on Salla Taalasmaan ja Kari Taalasmaan yhteinen poika. Alunperin hänen nimensä piti olla Jesse Julius Mattila tai Antti Karinpoika Taalasmaa, mutta Salla antoi papille vahingossa lapun, jossa luki lapselle annettavan nimi Tukku Taalasmaa. Kun Joonatan ja Hani olivat Tukun lapsenvahteja, he ajatuksissaan ottivat väärät kärryt. Tukulle ei onneksi käynyt mitään, mutta Joonatan ja Hani menettivät työnsä.
Sieviset, Tammiset, Harju, Viitamäki, Aalto > Nadja Tamminen

Nadja Tamminen, tunnettu myös nimellä Rebekka, (es. Aarto Falk 2019, Isabella 2019, Sienna Nord, 2020–2021, 2022–) on Eva Tammisen ja Aaro Vaalanteen tytär. Nadjalla on kaksi reilusti vanhempaa siskopuolta, Nella Tamminen, jonka hän tapasi ensimmäistä kertaa ollessaan noin vuoden ikäinen sekä Linda Eerikäinen, jolla on Nadjan kanssa sama isä. Isyystestistä paljastui, että Nadjan isä oli Aaro Vaalanne, mutta Eva valehteli Nadjan isän olevan Jiri Viitamäki, sillä ei halunnut Aaroa osaksi tyttärensä elämää.
Anni Vatanen piti Nadjaa ja hänen äitiään Evaa vankina mökillään. Anni uskoi poikansa, Aaro Vaalanteen olevan Nadjan isä, jonka takia Anni kutsui itseään Nadjan isoäidiksi vankeuden aikana. Nadja syntyi Annin mökillä, jonne harhainen Aaro oli vienyt viimeisillään raskaana olevan Evan. Uskonnolliset Anni ja Aaro päättivät kutsua tyttövauvaa Rebekaksi, joka oli Aaron mukaan hyvä raamatullinen nimi. Anni vaati myös Evan käyttävän tätä nimeä, vaikka Eva oli päättänyt antaa tyttärensä nimeksi Nadja. Aaro vieraili mökillä tapaamassa vastasyntynyttä tytärtään, mutta lopetti vierailut, kun ei muistanut Evan tai Nadjan olemassaoloa muistinmenetyksensä takia. Mökissä vankina ollut Eva yritti karata useasti. Varmistaakseen, ettei Eva karkaa Nadja mukanaan, sitoi Anni Evan tuoliin ja kertoi kasvattavansa Nadjan yksin. Pian tämän jälkeen Nella, Ressu, Viola ja muistinsa menettänyt Aaro pelastivat Evan ja Nadjan mökiltä, kun he olivat löytäneet Evan kirjoittaman salaviestin.
Kun Eva joutui tutkintavankeuteen, hän päätti karata vankilasta ja sen jälkeen paeta maasta Nadja mukanaan. Kesken paon Eva alkoi panikoida, jonka seurauksena hän ajoi autonsa jokeen. Nadja jäi autoon jumiin, mutta Miki Kajander sai pelastettua hänet. Nadja poistui sarjasta helmikuussa 2021 muuttaessaan äitinsä Evan ja siskonsa Nellan kanssa Hankoon. Nadja palasi sarjaan toukokuussa 2022.
Sieviset, Tammiset, Harju, Viitamäki, Aalto > Kristian Harju

Kristian Harju (es. Axel Milliam, 2021–) on Tallinnan Moosessa työskennellyt baarimikko, johon Nella Tamminen ihastui käydessään Violan kanssa Tallinnassa. Myöhemmin he kävivät treffeillä Tallinnassa. Kristian ehdotti, että Nella tulisi käymään hänen asunnollaan, mutta hänen odotellessaan Nellaa, oli tämä palannut Helsinkiin. Kristian päätti hurmata Nellan, kun hän erosi Henrikistä. Pari alkoi seurustelemaan, ensin salassa Nellan perheen ja Kristianin työn vuoksi. Hän oli tuolloin biologian opettaja Pihlajakadun läheisessä lukiossa. Pian Lasse sai tietää heidän seurustelustaan, eikä pitänyt ajatuksesta, että hänen lapsenlapsensa seurustelee oman opettajan kanssa. Hän kuitenkin tajusi heidän olevan täysi-ikäisiä ja tarpeeksi kypsiä tekemään omat päätöksensä ja antoi suhteelle siunauksensa. Henrikin mustasukkaisuus ajoi siihen, että tämä halusi kostaa Nellalle. Henrik paljasti Aino Kaukovaaran avustuksella koulun rehtorille Kristianin läheiset välit Nellan kanssa. Kristian ei voinut tehdä muuta, kuin lopettaa työt lukiolla ja jatkaa päätoimisena tarjoilijana Moosessa.
Nella ja Kristian päättivät jatkaa suhdettaan Henrikin ja Ainon suunnitelmasta huolimatta. Kun Nellan ystävä Viola surmasi vahingossa Matti Virtasen, päätyivät Nella ja Kristian auttamaan ystäväänsä ruumiin kätkemisessä ja todisteiden hävittämisessä. Kristian teki tämän erittäin vastahakoisesti ja harkitsi poliisille soittamista monta kertaa. Muut saivat hänet kuitenkin luopumaan aikeistaan. Kristian kuitenkin kertoi, ettei Nella ole se sama nainen, johon hän ihastui. Kristian pani suhteen jäihin, mutta auttoi kuitenkin muutaman kerran Nellaa, kun Matin ruumis oli vaarassa löytyä. Myöhemmin Kristian tajusi tehneensä virheen Nellan suhteen ja pari palasi yhteen. Hän oli päättänyt unohtaa kaiken, mikä liittyy Matti Virtaseen sekä tämän kuolemaan ja olla yhdessä onnellinen Nellan kanssa. Nellan ollessa vankilassa Kristian petti Nellaa tämän äidin Evan kanssa. Nella pääsi myöhemmin koevapauteen, joka tuli Kristianille yllättäen. Kristian kertoi Nellalle pettäneensä häntä, kun tämä oli huomannut Kristianin olevan erilainen kuin ennen. Uutisen myötä Nella sai sydänkohtauksen, ja pari erosi. Myöhemmin Nella halusi kuitenkin puhua Kristianille, jonka jälkeen he palasivat yhteen. Kristian ei kuitenkaan pystynyt unohtamaan Evaa ja petti tyttöystäväänsä tämän kanssa useaan kertaan. Kristian ja Eva jäivät lopulta kiinni kevätkauden 2023 päätösjaksossa, minkä vuoksi Nella jätti Kristianin syyskauden alussa.
Kristian alkoi pian Nellasta erottuaan seurustelemaan julkisesti Evan kanssa ja muuttikin pian tämän luokse. Suhdetta on kuitenkin varjostanut Evan epäilyt siitä, miten Nella ja muut hänen tuttavansa suhtautuvat parin seurusteluun ja yhdessä asumiseen. Eva osoitti olevansa tosissaan Kristianin kanssa asentamalla kotioveensa laatan, jossa luki hänen sukunimensä.
Sieviset, Tammiset, Harju, Viitamäki, Aalto > Anniina Aalto

Anniina Aalto (es. Elina Niskanen, 2024–) on Jiri Viitamäen naisystävä. Hän saapui Pihlajakadulle Jirin kanssa Eva Tammisen jäädessä vahingossa auton alle.
Anniina yritti kaveerata Evan kanssa, mutta hän torjui tämän.
Anniina sai töitä sairaalasta, jossa Eva on toimitusjohtajan assistentti kumpikin suhtautui siihen nihkeäksi. Pian Jiri ja Anniina muuttivat kuitenkin Pihlajakadulle Mikin vanhaan vuokra-asuntoon, jonka Jiri omisti. Sievisten perheillallisella Lasse otti huomioon Evan ja Anniinan huonot välit joka oli molemmille noloa.
Joonatan ja Nella muuttivat Jutan toiveesta Jirille ja Anniinalle. Jiri sai suostuteltua Anniinan siihen jos se on väliaikaista mutta Anniinaa kuitenkin ärsyttää Joonatan joka ei auta siivoamisessa ollenkaan.
Muut henkilöt > Mika Luukko

Mika Luukko (es. Heikki Häkkä, 2024–) on Aaro Vaalanteen uusi terapeutti.
Muut henkilöt > Tiina Rajala

Tiina Rajala (es. Anna Rimpelä, 2011, 2012, 2013, 2018, 2019, 2020, 2022–) on poliisiaseman päällikkö, joka nähtiin sarjassa ensimmäisen kerran vuonna 2011. Hän tutki tapahtumaa, jossa Jenni Vainio vaihtoi Cindy Rintalan ja Isabella Holmin vauvat keskenään synnytyssairaalassa. Myöhemmin hän tutki tapahtumaa, kun Severi Sievinen väitti Ismo Laitelan pahoinpidelleen häntä. Tapaus osoittautui kuitenkin lavastetuksi ja Severin juoneksi. Hän pidätti kerran Kuulan perhettä vainonneen Heiskasen. Rajala palasi sarjaan helmikuussa 2018, kun hän sai tietää Linda Eerikäisen ottaneen vastaan lahjuksia. Rajala palasi jälleen sarjaan tammikuussa 2019 tutkiessaan Sami Kososen murhaa. Vuonna 2020 Rajala oli mukana Linda Eerikäisen ja Kari Taalasmaan kanssa peiteoperaatiossa, jonka tarkoituksena oli saada iso huumeliigan pyörittäjä kiinni. Vuonna 2022 Rajala palasi sarjaan soittaessaan alaiselleen Joanna Lumijoelle. Rajala kävi syksyllä 2023 treffeillä Linda Eerikäisen isän Aaro Vaalanteen kanssa ja he päätyivät sänkyyn.
Muut henkilöt > Olli Oksa

Olli Oksa (es. Sami Sowe, 2023–) on Lailan uusi poikaystävä. Miki teki haavan Ollin sormeen pihdeillä, koska JP Kokko pakotti. Laila ja Olli piileksivät Elinan vanhassa asunnossa, mutta jäivät kiinni.
Myöhemmin Aki tarjosi Ollille diili, jotta saisi Mariannan luottamuksen. Olli osti diilistä saaneilla rahoilla sähköskuutin.
Muut henkilöt > Vertti Seppänen

Vertti Seppänen (es. Akseli Sarvilinna, 2024–) on sarjan nuorten, eli muun muassa Erikan, Matiaksen ja Lailan koulukaveri. Vertti on luonteeltaan urheilullinen ja sosiaalinen. Vertti ja Erika alkoivat myöhemmin seurustelemaan.
Muut henkilöt > Kerttu Mäkeläinen

Kerttu Mäkeläinen (es. Inka Ylönen, 2024–) on Matias Kajanderin rinnakkaisluokkalainen. He ihastuivat toisiinsa ja tapailevat nykyään.
Tulevat hahmot

Raimo Grönbergin esittämä Gunnar Mustavaara palaa sarjaan kevätkaudella 2025.
Alexander Snowin esittämä Alex saapuu sarjaan kevätkaudella 2025.
Manuel

| Manuel |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  17. kesäkuuta
Muunnelmia:  Manu, Manne
Vastineita eri kielissä:  Emanuel,
Nimen alkuperä:  Immanuel, heprealainen, Jumala kanssamme
Infobox OKNimi-testi OK: 
Manuel on miehen etunimi, nimien Immanuel ja Emanuel lyhentynyt muoto. Manuel esiintyy joissakin maissa myös sukunimenä.
Suomessa nimi Manuel on Digi- ja väestötietoviraston tietojen mukaan annettu vuoden 2019 loppuun mennessä noin 2163 henkilölle.
Nimeä Manuel ei tässä muodossa ole suomen- eikä ruotsin­kielisessä kalenterissa, mutta Immanuelin nimipäivä on 26. maaliskuuta. Orto­doksisessa kalenterissa Manuel sen sijaan on kesäkuun 17. päivällä tämän nimisen persialaisen marttyyrin muistoksi. Manuel, Sabel ja Ismael olivat legendan mukaan Persian kuninkaan lähettiläitä, jotka vuonna 361 saapuivat Khalkedoniin neuvottelemaan Rooman valta­kunnan kanssa rauhasta, mutta kun keisari Julianus Apostata totesi heidän olevan kristittyjä, hän mestautti heidät.
Tunnettuja Manuel -nimisiä > Hallitsijoita

Manuel I Komnenos (1118–1180), Bysantin keisari 1143–1180
Manuel II Palaiologos (1350–1425), Bysantin keisari 1391–1425
Tunnettuja Manuel -nimisiä > Manuel sukunimenä

Carlos Manuel (s. 1958), portugalilainen jalkapalloilija
E. J. Manuel (s. 1990), yhdysvaltalainen amerikkalaisen jalkapallon pelaaja
Jay Manuel (s. 1972), kanadalainen meikkitaiteilija, muotikuvaaja ja stylisti
Nikolaus Manuel (1484–1530) oli sveitsiläinen taidemaalari, runoilija, sotilas ja valtiomies
Simone Manuel (s. 1996), yhdysvaltalainen uimari, olympiavoittaja ja maailmanmestari
Aiheesta muualla

Kuvia tai muita tiedostoja aiheesta Manuel Wikimedia Commonsissa
Kirjallisuusvuosi 2012

Kirjallisuusvuosi 2012 käsittelee vuoden 2012 tärkeitä kirjallisuuden tapahtumia, uutisia ja julkistuksia.
Tapahtumia

Ensimmäisen kerran tarjottiin Suomen kirjakaupoissa Kirjan ja ruusun päivänä asiakkaille, jotka ostivat vähintään 15 eurolla kirjoja, kaupan päälle tietyn kirjailijan tätä päivää varten kirjoittama teos. Teos oli Tuomas Kyrön Miniä.
Julkaisuja

Riikka Ala-Harja – Maihinnousu
Antony Beevor – Toinen maailmansota (kirja)
Elena Ferrante – Storia del nuovo cognome (suom. Uuden nimen tarina)
Diana Gabaldon – Skottilainen vanki
Juha Itkonen – Hetken hohtava valo
Emmi Itäranta – Teemestarin kirja
Riitta Konttinen – Fanny Churberg (kirja)
Markku Kuisma & Teemu Keskisarja – Erehtymättömät : Tarina suuresta pankkisodasta ja liikepankeista Suomen kohtaloissa
Ulla-Lena Lundberg – Jää (ruots. Is, 2012)
Juri Nummelin – On Suurten Muinaisten aika
Riikka Pulkkinen – Vieras
Hannu Rajaniemi – Fraktaaliruhtinas
Hannu Rautkallio – Risto Ryti: Sota-ajan muistelmat 1939–1944
Elif Şafak – Kirottu Istanbul (The Bastard of Istanbul, 2011)
Juha Seppälä – Mr Smith
Salla Simukka – Jäljellä. Nuortenromaani.
Salla Simukka – Toisaalla. Nuortenromaani.
Esa Sirén – Rukajärven korpisissit
Johanna Sinisalo – Salattuja voimia
Mikko Suomi – Atlantiksen perilliset
Jukka Tarkka – Karhun kainalossa : Suomen kylmä sota 1947–1990
Jarkko Tontti – Vedeeran taru
Myydyimmät kirjat

Vuoden myydyin kotimainen kaunokirja: Sofi Oksanen, Kun kyyhkyset katosivat
Vuoden myydyin käännöskaunokirja: J. K. Rowling, Paikka vapaana
Vuoden myydyin kotimainen lasten- ja nuortenkirja: Mauri Kunnas, Aarresaari
Vuoden myydyin käännetty lasten- ja nuortenkirja: J. R. R. Tolkien, Hobitti eli sinne ja takaisin
Vuoden myydyin tietokirja: Guinness World Records 2013
Vuoden myydyin kotimainen sarjakuvakirja: Mauri Kunnas, Piitles
Vuoden myydyin käännetty sarjakuvakirja: Walt Disney, Aku Ankan taskukirja 393: Tripla: Kultaharkko
Vuoden myydyin taskukirja: Sofi Oksanen, Puhdistus
Vuoden myydyin äänikirja: Tuomas Kyrö, Mielensäpahoittaja ja ruskea kastike
Vuoden myydyin e-kirja: Leena Lehtolainen, Oikeuden jalopeura
Palkintoja

Kirsi Kunnas
Jane Rogers
Joe McKinney
Ulla-Lena Lundberg – Is (Jää)
Elina Lappalainen
Jo Walton
Lassi Hyvärinen
Emmi Itäranta
Mikko Myllylahti
Kaisu Lahikainen
Mo Yan
Merethe Lindstrøm
ei jaettu
Katja Kettu
Lavie Tidhar
Sörnäisten metroasema

Sörnäisten metroasema (ruots. Sörnäs metrostation) on yksi Helsingin metron asemista. Se palvelee Helsingin itäisen kantakaupungin Sörnäisten ja Kallion kaupunginosia sekä Alppiharjun osa-aluetta Harjua osoitteessa Helsinginkatu 1. Metroaseman lähiseutu tunnetaan epävirallisesti Sörnäisten kurvina. Asema avattiin syksyllä 1984, noin kaksi vuotta ensimmäisten asemien jälkeen. Sörnäisten asema on Helsingin metron neljänneksi vilkkain ja sitä käyttää arkisin keskimäärin 30 000 matkustajaa.
Sörnäisten metroasema sijaitsee 928 metrin etäisyydellä Hakaniemen metroasemasta ja 1,123 kilometrin etäisyydellä Kalasataman metroasemasta. Asema on 25 metriä maanpinnan ja kolme metriä merenpinnan alapuolella. Sörnäisten asema on itään mentäessä viimeinen maanalainen asema.
Aseman alkuperäisasun ovat suunnitelleet Jaakko Kontio ja Seppo Kilpiä, ja sen ominaispiirre on metrolaiturilla olevat keltaiset seinät. Laiturialueelta lippuhalliin johtavassa kuilussa on kolmet liukuportaat, joista kaksi johtaa ylös ja yksi alas. Kuilun molemmilla reunoilla on hissi, joka kulkee liukuportaiden suuntaisesti vinosti ylös. Samoja vinohissejä on muilla Helsingin metron asemilla, mutta maailmalla ne ovat harvinaisempia.
Historia

Sörnäisten asemalla otettiin toukokuussa 2004 koekäyttöön tarkastusportit, joiden läpi matkakorttia käyttävät matkustajat kulkivat lipuntarkastuksen aikana. Kaksi tarkastusporttia tuotiin Saksasta ja ne maksoivat HKL:lle 50 000 euroa. Kokeilua ei laajennettu muille asemille ja portit on sittemmin purettu. Aseman liukuportaat korjattiin ja uudistettiin vaiheittain vuosina 2008–2009.
Vuosina 2021–2023 asemalla tehtiin mittava peruskorjaus, jonka tarkoituksena oli parantaa levottomaksi koetun metroaseman ja Vaasanpuistikon viihtyisyyttä. Kaupunginhallituksen hankesuunnitelmassa todettiin, että aseman lippuhalli oli yleisilmeeltään vanhentunut ja epäsiisti. Hankkeen hinnaksi arvioitiin noin kymmenen miljoonaa euroa, ja sen pääsuunnittelija oli HMT Arkkitehdit. Remontissa uusittiin katu- ja lippuhallitason tilat liiketiloineen, pintarakenteineen ja valaistuksineen. Lisäksi uusittiin talotekniikaa, kannen vesieristys ja sisäänkäyntien hissit ja liukuportaat. Remontti paransi myös aseman energiatehokkuutta.
Sisäänkäynnit

Helsinginkatu
Hämeentie 54
Vaasanpuistikko 1
Vaasanpuistikko 2
Kuvia

A-sisäänkäynnin portaat ja liukuportaat
C-sisäänkäynnillä liukuportaat kuljettavat vain ylös
Ylätasanteella on liiketilaa
Ylätasanne ja liukuportaat laituritasolle
Laituritasanne
Ylätasanne
Vaasanpuistikon sisäänkäynti
Aiheesta muualla

Kuvia tai muita tiedostoja aiheesta Sörnäisten metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Hakaniemen metroasema ▷ Kivenlahden metroasema |  |  M1 |  | Kalasataman metroasema ▷ Vuosaaren metroasema |
| Hakaniemen metroasema ▷ Tapiolan metroasema |  |  M2 |  | Kalasataman metroasema ▷ Mellunmäen metroasema |
muokkaa wikidataa
n
k
Runkolinja 600
| 0 | 1 | 2 | 3 |
| --- | --- | --- | --- |
| Pysäkki |   | Reittikatu | Vaihtoyhteydet |
| Lentoasema |  | Lentäjäntie | I P 570  |
| Teknikontie |  | Aviabulevardi (etelään)/Tietotie (pohjoiseen) | 570 |
| Aviapolis |  | Aviabulevardi | I P 570 |
| Virkamies |  | Toinen savu | 570 |
| Silvastintie |  | Osuustie | 570 |
| Väinö Tannerin tie |  | Lentoasemantie (etelään)/Väinö Tannerin tie (pohjoiseen) | 570 |
| Lentoasemantie |  | Hagelstamintie (etelään)/Lentoasemantie (pohjoiseen) |  |
| Oolannintie |  | Hagelstamintie |  |
| Herttuankuja |  | Tilkuntie (etelään)/Hagelstamintie (pohjoiseen) |  |
| Koetilankatu |  | Tammistonkatu |  |
| Säteritilankatu |  | Tammistonkatu |  |
| Yhdyskunnantie |  | Tuusulanväylä | 560 |
| Muurimestarintie |  | Tuusulanväylä |  |
| Käskynhaltijantie |  | Tuusulanväylä | 15 |
| Käpylän asema |  | Tuusulanväylä | I P K T |
| Käpylänaukio |  | Mäkelänkatu |  |
| Koskelantie |  | Mäkelänkatu |  |
| Velodromi |  | Mäkelänkatu |  |
| Mäkelänrinne |  | Mäkelänkatu |  |
| Hattulantie |  | Mäkelänkatu |  |
| Vallilan kirjasto |  | Mäkelänkatu |  |
| Sörnäinen (M) |  | Hämeentie | M1 M2 |
| Haapaniemi |  | Hämeentie |  |
| Hakaniemi |  | Siltasaarenkatu | M1 M2 |
| Rautatientori |  | Rautatientori | H Y U L E A I P K T D R Z M1 M2 40 200 300 400 |
| n k Perustiedot Wikidatassa: Sörnäisten metroasema (Q1801003)ohje |
| --- | --- |
esiintymä kohteesta: metroasema, maanalainen asema
valtio: Suomi
sijaitsee hallinnollisessa alueyksikössä: Helsinki
sijainti: Sörnäinen, Kallio, Alppiharju
katu tai tie: Helsinginkatu 1
koordinaatit: 60°11′16″N 24°57′39″E﻿ / ﻿60.1878°N 24.96089°E﻿ / 60.1878; 24.96089